open-index/open-wikipedia-markdown huggingface dataset:
Eesti Pimemassööride Ühing

**Eesti Pimemassööride Ühing (EPMÜ)** on pimedaid ja nägemispuudega massööre üle Eesti ühendav kutseorganisatsioon. 

Tegemist on heategevusliku mittetulundusühinguga, mis loodi 1999. aastal. Ühing toetab nägemispuudega inimeste rehabilitatsiooni ja tööhõivet, sotsiaalhoolekannet avalikes huvides.

EPMÜ eesmärkideks on: 

* integreerida nägemispuudega inimesi läbi kutseõppe avatud tööturule ja ühiskonda;
* ühendada nägemispuudega massööre üle Eesti;
* nägemispuudega tegevmassööridele täienduskoolituste organiseerimine ja massaažialaste teadmiste täiendamine;
* viia nägemispuudega massööride oskused vastavusse massöörikutse standardi nõuetega;
* koostöö arendamine samalaadsete organisatsioonidega väljaspool Eestit;

Liikmeks võib saada iga Eesti Vabariigi elanik, kes on seadusega kehtestatud korras tunnistatud nägemispuudega isikuks ning omab massööri kutsetunnistust. Ühingu liikmeks saamiseks tuleb esitada ühingu juhatusele kirjalik avaldus. Ühingu liikmed maksavad liikmemaksu ja järgivad ühingu põhikirja. Ühingu varad kujunevad sisseastumis- ja liikmemaksudest, annetustest, sponsorlusest, riigi, omavalitsusorganite ja valitsusväliste organisatsioonide sihtfinantseerimisest, Ühingu eesmärkide saavutamiseks ette nähtud tegevuse tulemist ja muust tegevusest, mis ei ole vastuolus põhikirjaga. 

## Viited
Rahanduse ja krediidi kateeder

**Rahanduse ja krediidi kateeder** toimis Eestis Tallinna Polütehnilise Instituudi majandusteaduskonna (1944. aastal kujundati eriharu, loodi kateeder, juhataja professor Johann Vaabel) ja pärast eriala ületoomist Tartusse, Tartu Ülikooli juures (eriharu aastast 1954, kateeder loodi 1958. aastal). 

Kateedris korraldati peaasjalikult järgmiste distsipliinide õpetamist: riigirahandus; rahateooria, pangandus ja laenundus; ettevõtete rahandus ja investeeringud. Kateedrijuhatajatena töötasid professor Raimund Hagelberg (1958–1982) ning professor Vambola Raudsepp (1982–1992). 

Kateeder reorganiseeriti 1992. aastal kaheks õppetooliks (raha ja pangandus, õppetooli juhataja professor Mart Sõrg; ärirahandus ja investeeringud, õppetooli juhataja professor Vambola Raudsepp) ning üheks lektoraadiks (riigirahandus). 

Kateedri õppejõud on koostanud mitmeid monograafiaid, arvukalt õppevahendeid ja -materjale, avaldanud teadusartikleid ning juhendanud kandidaadi- ja doktoriväitekirju. Põhilisteks õppekoormuse kandjateks olid Raimund Hagelberg, Ülo Kauer, Elvi Ulst, Heino Siigur, Arno Susi, Vambola Raudsepp, Mart Sõrg, Nadežda Ivanova, Margus Hanson jt., kes kõik omasid teaduslikke kraade ja kutseid.
Disainmõtlemine

**Disainmõtlemiseks** nimetatakse loomingulise probleemilahenduse viisi, mis sarnaneb disainerite poolt loomeprotsessis kasutatavaga, kuid on rakendatav ka muus (ärilises, sotsiaalses jt) kontekstis.

Disainmõtlemise mõistet kasutas esimesena L. Bruce Archer oma raamatus "Süstemaatiline meetod disaineritele" (1965). 1980. aastatel tuli disainmõtlemise mõiste laiemalt kasutusele; sellele aitas eriti kaasa Peter Rowe 1987 ilmunud samanimeline raamat. Juba 1990. aastatel õpetati USA kõrgkoolides disainmõtlemist loomingulise tegevuse meetodina.

Disainmõtlemine on lahendusele orienteeritud, pigem sünteetiline kui analüütiline ja pigem divergentne kui konvergentne. Kui teadusmõtlemine on orienteeritud probleemile ühe lahenduse leidmisele, siis disainmõtlemisega käiakse läbi pigem palju erinevaid hargnevaid lahendusteid. 

Disainimõtlemise protsessi on kirjeldatud koosnevana seitsmest etapist: määratlemine, uurimine, mõistmine, prototüüpimine, valimine, rakendamine ja õppimine. Lihtsam skeem on viieetapiline: probleemi määratlemine, vajaduste võrdlemine, mõtlemine, ehitamine, katsetamine. 

Disainmõtlemisele peetakse omaseks veel loovust, uudishimu, optimismi, koostöisust ja empaatiat.
Vanderlei Farias da Silva

**Vanderlei Farias da Silva** (enam tuntud lihtsalt nime all **Vanderlei**; sündinud 1. veebruaril 1984 Porecatus) on Brasiilia jalgpallur, väravavaht. Ta mängib Brasiilia esiliiga klubis Vasco da Gama.

Vanderlei sündis Paraná osariigis Porecatus.

2007. aasta mais liitus ta Brasiilia tugevuselt teises liigas mängiva klubiga Coritiba. Alates 2008. aasta hooajast mängiti juba kõrgliigas. Coritiba põhiväravavahiks sai ta 2012. aasta hooajal. Hooaegadel 2010, 2011, 2012 ja 2013 aitas ta Coritibal võita osariigi meistrivõistlused Campeonato Paranaense. Kokku esindas ta klubi 301 ametlikus mängus.

2015. aasta jaanuaris siirdus ta Santosesse, sõlmides klubiga lepingu kolmeks aastaks. Debüüdi Santose meeskonnas tegi ta 8. veebruaril koduväljakul 2:1 võidumängus Red Bull Brasili üle.

27. märtsil 2015 põrkas ta mängus Ponte Pretaga kokku vastasmeeskonna mängijaga Rildoga. Kokkupõrke tõttu vigastas ta nägu ja pidi minema lõikusele. Selle tõttu jäi ta väljakult eemale kolmeks kuuks. Tema äraoleku ajal sai Santose põhiväravavahiks Vladimir. Vanderlei sai tagasi koha Santose põhiväravavahina sama aasta juulis Vladimiri halva mänguvormi tõttu.

2017. aasta jaanuaris kinnitas Santose president Modesto Roma Júnior, et Vanderlei lepingut pikendatakse kuni 2020. aasta detsembrini. 2017. aasta hooajal valiti Vanderlei Brasiilia kõrgliiga hooaja sümboolsesse koosseisu. 2019. aasta hooajal kaotas ta Santose esiväravakoha klubiga samal aastal liitunud Eversonile.

2020. aasta jaanuaris sõlmis Vanderlei kaheaastase lepingu Grêmioga. 2021. aasta aprillis siirdus ta Vasco da Gamasse.

## Saavutused
;Coritiba
*Campeonato Brasileiro Série B: 2010
*Campeonato Paranaense: 2010, 2011, 2012, 2013

;Santos
*Campeonato Paulista: 2015, 2016

;Grêmio
*Campeonato Gaúcho: 2020

Allikas

## Viited

## Välislingid
* Vanderlei profiil Santos FC kodulehel
Koit Püss

**Koit Püss** (4. aprill 1929 Uniküla – 15. mai 2014 Tallinn) oli eesti maalikunstnik, kes tegutses valdavalt plakati- ja monumentaalkunsti valdkonnas. 

## Elulugu
Koit Püss sündis taluniku perekonnas Väike-Maarja kihelkonnas Virumaal. 1942. aastal lõpetas ta Kurtna algkooli, 1947. aastal Väike-Maarja Gümnaasiumi. 1948. aastal astus Tallinna Riiklikku Tarbekunsti Instituuti dekoratiiv-monumentaalkunsti osakonda. 1954. aastal omandas ta Eesti NSV Riiklikus Kunstiinstituudis maalikunstniku diplomi. 

Alates 1967. aastast oli ta NSV Liidu Kunstnike Liidu liige. 

Koit Püss on töötanud Tallinna Draamateatris dekoratsioonide maalijana, vabakutselise kunstnikuna, plakatikunstnikuna. Aastatel 1965–1969 oli ta Eesti Raamatu plakati ja postkaardi osakonna kunstiline toimetaja, Kunstnike Liidu plakatisektsiooni esimees. Aastatel 1969–1988 töötas Moskvas kirjastuse Plakat kunstinõukogus ning tegi ka ise mitmeid plakateid, mille eest sai 1971. ja 1981. aastal NSV Liidu Rahvamajanduse Saavutuste Näituste hõbemedali. 

Koit Püss tegutses ka monumentaalkunstnikuna. Aastatel 1977–1985 kuulus ta Monumentaal-Dekoratiivkunsti Kombinaadi koosseisu. Tema esimene mahukam monumentaalkunsti töö oli Moskva Pioneeride Palee suur reljeef aktuste saalis. Sellele lisandus mitmeid reljeefe, mosaiike, pannoosid ja skulptuure Nõukogude Liidus, näiteks Simferopolis, Orenburgis, Krasnodari krais jne.

## Allikas
* Koit Püssi isikuarhiiv Eesti Kunstimuuseumi arhiivis
Arhiveerimine

**Arhiveerimine** on toiming, mille käigus eraldatakse dokumendid aktiivsest keskkonnast ning tagatakse nende kaitse kadumise, hävitamise ja muutmise eest ning kasutatavus tulevikus.

Vajadus dokumentide arhiveerimiseks tekib siis, kui esmane vajadus dokumentide kasutamise järele on kadunud, kuid neid ei tohi veel hävitada (s.t. nende säilitustähtaeg ei ole möödunud). Sellisel juhul on otstarbekas dokumendid digitaalsest dokumendihalduse süsteemist välja võtta ja arhiveerida.
Jonathan Copete

**Jonathan Copete Valencia** (sündinud 23. jaanuaril 1988 Calis) on Colombia jalgpallur, kes mängib Brasiilia kõrgliigaklubis Avaí. Ta mängib üldiselt vasaku äärepoolkaitsja kohal, kuid võib samuti mängida ründajana.

Copete alustas profikarjääri 2005. aastal Venezuelas.

2011. aastal siirdus ta kodumaa klubisse Santa Fe. 2012. aasta kevadhooajal oli klubi võtmemängijaks riigi meistriks tulekul.

Aastatel 2012–2014 mängis ta Argentinas Vélezi ridades.

9. juulil 2015 liitus ta teise Colombia kõrgliigaklubiga, Atlético Nacionaliga. Ta aitas 2015. aasta sügishooajal Nacional Columbia meistriks tulla.

2016. aasta mais liitus Copete Brasiilia kõrgliigaklubiga Santos. Ta tegi klubi meeskonnas debüüdi 23. mail kõrgliiga mängus Grêmio vastu, sekkudes mängu teise poolaja alguses. Ta lõi selles mängus ka värava, kuid Santos kaotas mängu 2:3. Kokku lõi ta 2016. aasta hooajal Santose kasuks kümme väravat. 9. juulil 2017 sai ta 3:2 võidumängus São Paulo vastu kirja kübaratriki. 2019. aastal mängis ta Santosest laenul Mehhiko kõrgliigaklubis Pachuca ja 2020. aastal Tšiili kõrgliigaklubis Everton.

2021. aastal liitus ta Avaíga.

Copete kutsuti Colombia koondisse 2016. aasta novembris MM-i valikmänguks Tšiiliga. 15. novembril tegi ta Tšiili vastu koondisedebüüdi.

## Saavutused
;Independiente Santa Fe
*Categoría Primera A: 2012 Torneo Apertura

;Vélez Sarsfield
*Argentina Primera División: 2012–13 Torneo Inicial
;Atlético Nacional
*Categoría Primera A: 2015 Torneo Finalización 

## Viited

## Välislingid
* Jonathan Copete soccerway.com lehel
Tallinna FC Zapoos

**Tallinna FC Zapoos** on 2013. aastal loodud Eesti jalgpalliklubi, mille koduväljak on Infoneti Lasnamäe Jalgpallistaadion. Nad võtsid 2021 aasta lll liiga Põhja piirkonna ja väikesed karikavõistlused.

Tallinna FC Zapoos loodi 2013. aastal Rahvaliiga meeskonnana, 2017. aastal mängis meeskond IV liigas end 4. kohale, 2018. aastal jätkasid mehed võistlemist III liiga Põhja piirkonnas.

### Meeskond
Tallinna FC Zapoos koosneb 29 jalgpallurist, kelle keskmine vanus on 19,5 aastat. Meeskonna juhatusse kuuluvad Robert Krikk, Marken Malm ja Karl Mihkel Pohga. Meeskonna kapten on Marken Malm.

### Väravalööjad (2017. aastast)
Parimate väravalööjate arvestus alates sellest ajast, kui liituti Eesti jalgpalli liigasüsteemiga.
Koonlased

**Koonlased** on koonuliste seltsi kuuluv putukate sugukond, mille leviala ulatub üle kogu Euraasia ja Põhja-Ameerikas kuni Mehhikoni. Sugukonda kuulub üle 360 liigi.

## Välimus
Pea suiste osa on pikenenud koonuks, mille järgi on sugukond saanud ka oma eestikeelse nime. Keha on tavaliselt kollakas-pruun. Neil on kaks paari, enamasti mustrilist tiiba, mis puhkeolekus pannakse seljale nii, et pealtvaates tekib V-kujuline profiil. Isaste tagakehal paiknevad genitaalid on otsast laienenud ja meenutavad skorpioni astelt. Selle järgi on sugukond saanud oma nime paljudes teistes keeltes, näiteks *Skorpionsfliegen* saksa keeles ja *Common Scorpionflies* inglise keeles. Emaste kitseneva tagakeha tipus on kaks urujätket (*cercus*). Vastsed meenutavad röövikut.

## Fossiilsed leiud

Fossiilsed leiud selle sugukonna liikidest ulatuvad Kesk-Juura ajastikku. Vanimad leiud, mis kuuluvad perekonda *[[Jurassipanorpa]]*, on leitud Sise-Mongooliast.

## Eesti liigid
Eestis elab 3–5 liiki koonlasi.
**Panorpa communis* – harilik koonlane
**[[Panorpa germanica]]*
**[[Panorpa vulgaris]]*

## Viited
Monomaffia

**Monomaffia** oli Pärnus aastatel 2011–2016 toimunud rahvusvaheline monoteatrifestival. Festivali korraldas Arenduskeskus Pro Magister koostöös Endla teatriga. 

Festival keskendus eelkõige näitlejale. 

Kokku toimus viis kolmepäevast festivali: augustis 2011, 2012, 2013, 2014 ja 2016. Festivali kunstiline juht oli 2011–2014 Indrek Taalmaa, 2016. aastal Ingomar Vihmar ja Anne-Ly Sova.

## Mononäidendite võistlus 2012
2012. aastal korraldas Monomaffia koostöös Eesti Teatri Agentuuriga mononäidendite võistluse, kuhu oodati algupäraseid mononäidendeid nii alustavatelt kui ka kogenud näitekirjanikelt, dramaturgidelt, kirjanikelt, teatripraktikutelt ja -huvilistelt. Tulemused tehti teatavaks 16.-18. augustil toimunud festivali ajal. Võistluse peapreemia (1500 eurot) võitis Tõnu Õnnepalu näidendi "Vennas" eest. Veel auhinnati (à 500 eurot) Raivo Küti "Kellukavälu", Kristel Leesmendi "Tund aega, et hinge minna" ja Eva Samolbergi "Tangent universum".

## Viited

## Välislingid
*Festivalist Eesti Teatri Agentuuri andmebaasis
GRB 080319B

**GRB 080319B** oli gammasähvatus (GRB), mille avastas NASA satelliit Swift 19. märtsil 2008 kell 06:12 UTC. Sähvatuse järelhelenduse heleduseks mõõdeti 5,8 tähesuurust ja see oli palja silmaga nähtav umbes kolmkümmend sekundit. 

GRB 080319B on siiani kaugeim palja silmaga nähtud taevakeha, asudes Maast 7,5 miljardi valgusaasta kaugusel Karjase tähtkujus. Kauguselt järgmine on 2,9 miljoni valgusaasta kaugusel asuv Kolmnurga galaktika.

Gammasähvatuse järelhelendus oli samuti 2,5 miljonit korda heledam kui kirkaim seni vaadeldud supernoova SN 2005ap. 

Samal päeval avastasid teadlased veel kolm gammasähvatust, millest üks toimus samuti Karjase tähtkujus. Samuti suri samal päeval kuulus Briti ulmekirjanik Arthur C. Clarke.

## Vaata ka
* GRB 080916C
* Swift Gamma-Ray Burst Mission

## Viited

## Välislingid

* "The Double Firing Burst". Euroopa Lõunaobservatooriumi pressiteade GRB 080319B kohta (inglise keeles)
* GRB 080319B 3D mudel. NASA
Tallinna Tantsuteater

MTÜ **Tallinna Tantsuteater** on Tallinnas tegutsev kutseline tantsuteater. Teater asutati 2009. Teatri juhataja on Heili Lindepuu ja kunstiline juht Dmitri Harchenko.

## Viited

## Välislingid
*Teatri koduleht
*Teatrist Eesti Teatri Agentuuri andmebaasis
Oma Lava

**Oma Lava** (ametliku nimega **Loominguline Ühendus MTÜ Oma Lava**) on Eesti loominguline teatriühendus. 

Selle moodustavad kaks näitlejat: Külli Reinumägi ja Liia Kanemägi. Teatriühendus asutati 2009.

## Lavastusi

*"Poeetiline teater"
*"Türgi oad"
*"Felix Ormusson"
*...

## Viited

## Välislingid
*Teatriühenduse koduleht
*Teatriühendusest Eesti Teatri Agentuuri andmebaasis
Bethe tsükkel

**Bethe tsükkel**, tuntud ka kui **[[Hans Bethe|Bethe]]-[[Carl Friedrich von Weizsäcker|Weizsäckeri]] tsükkel**, on üks tähtedes toimuv termotuumareaktsioon, kus neljast vesinikutuumast tekib heeliumituum. Reaktsiooni käigus tekkiv energia võib hoida tähti kiirgavana sadu miljoneid aastaid. Sellest mitmeastmelisest reaktsioonist võtavad katalüsaatoritena osa süsiniku- ja lämmastikutuumad. Sellest tulenevalt nimetatakse Bethe tsüklit ka **süsiniku-lämmastikutsükliks** (CN-tsükkel).

## Välislingid
* Termotuumasüntees: turvalise ja säästva energiavarustuse Horisont, 1/2005
Teoteater

**Teoteater** on Tallinnas Kalamaja asumis tegutsev teater. Teatri asutas 1991 Piret Viisimaa. Viisimaa on ka teatri kunstiline juht.

Teatri püsitrupis on 30 näitlejat. Hooaja jooksul annab teater umbes 80 etendust.

## Viited

## Välislingid
*Teatrist Eesti Teatri Agentuuri andmebaasis
Sõltumatu Tantsu Lava

**Sõltumatu Tantsu Lava** (lühend **STL**) on lava Tallinnas Telliskivi Loomelinnakus aadressil Telliskivi tänav 60a. STLi haldab Sõltumatu Tantsu Ühendus. Laval kantakse ette tantsu- ja teatrietendusi.

## Etendatavad lavastused

* „Kahevahel – helge komöödia abordist ja eutanaasiast“ (5. mai 2019)

## Viited

## Välislingid
*Lava koduleht
*Lavast Eesti Teatri Agentuuri andmebaasis
Lapitehnika

**Lapitehnika** on tekstiilitükkidest rõivastus- ja kodusisustusesemete valmistamise tehnika. 

Töö jaoks vaja minevad geomeetrilised kujundid lõigatakse kangast järk-järgult välja ja pannakse hiljem kokku, moodustades suurema mustri. Värvilisi kujundeid saab juhuslikult kokku õmmelda või järgida erilise mõju saavutamiseks kindlat korda, näiteks heledast tumedani.

Lapitehnikat kasutatakse kõige sagedamini põrandavaipade tegemisel, kuid seda saab kasutada ka kottide, seinavaipade, istmekatete, seelikute, vestide ja muude rõivaste tegemisel. Rõivastuses on heaks näiteks naiste rahvariiete juurde kuulunud taskud, kuid kangatükkidest on valmistatud ka sisustuseks vajalikke esemeid­: seina-, põranda- ja voodivaipu.

Põrandavaipade valmistamiseks on enamasti kasutatud villaseid kangajääke, seina- ja voodivaipu on aga tehtud segamaterjalidest ehk sellest, mis parasjagu käepärast oli. Tavaliselt kasutati sitsikanga jääke ja vanu riideid, mis olid oma aja ära elanud.
Postiagentuur

**Postiagentuur** (endisaegne lühend **p.-ag.**; postitemplitel **AG**) oli väiksem kohalik postiasutus Eestis kuni 1944. aastani. 

## Vaata ka
*Postkontor
Haigutamine

**Haigutamine** ehk **haigutus** on tahtmatu sügav lahtise suuga hingamisliigutus unisusest, väsimusest või igavusest.

Tavaliselt hingame sisse ja välja täiesti automaatselt ega pööra sellele tähelepanu. Hingamist juhib tahtele allumatu ajuosa. Tugev väsimus ja pikaajaline umbses, tuulutamata ruumis viibimine võib hingamist pärssida. Inimene ise ei pruugi seda märgatagi, kuid keha reageerib otsekohe. Aju sunnib suu- ja rinnalihaseid krambitaoliselt kokku tõmbuma. Niimoodi saavad kopsud täiendava annuse õhku.

Haigutamise ülesanne ongi kanda hoolt selle eest, et keha saaks piisavalt hapnikku ja jahutada aju. Peale selle annab organism haigutamisega märku, et saabumas on uneaeg või et aken tuleks tuulutamiseks avada.

Pole olemas poolikut haigutust ja haigutust ei ole võimalik kinni hoida või alla suruda. Keskmiselt kestab üks haigutus umbes kuus sekundit.

## Viited
Bušmeister

**Bušmeister** (*Lachesis muta*) on lõgismadulaste sugukonda kuuluv haruldane mürkmadu. Elupaik on Kesk- ja Lõuna-Ameerika niisked metsad. Bušmeister on oma sugukonna pikim, kuni 3,5 meetrit. Iseloomult on bušmeister rahulik, jahti peab veekogude ääres. Toiduks linnud ja pisiimetajad. Lõgistit bušmeisteril ei ole. Kurnas on 10–20 muna.

## Välislingid
* Immediate First Aid for bites by Bushmaster
* Leviala (''kaart'')
Birgitz

**Birgitz** on vald (*Gemeinde*) Austrias Tirooli liidumaal Innsbrucki ringkonnas. Vald asub 859 m kõrgusel merepinnast.

Valla pindala on 4,78 km².

1. jaanuaril 2016 elas seal 1386 inimest.

Birgitz asub mäestikuterrassil 10 km Innsbruckist edelas. Lähimad naaberkülad on Axams läänes ja Götzens idas.

Juba umbes 100. aastal eKr oli nimi "Birga" piirkonnas tuntud.

Arvestades rahvastiku suurt kasvu liidetakse Birgitz kunagi lõpuks Götzensiga. Näiteks 1951. aastal elas Birgitzis vaid 361 inimest.


Birgitz Dorfstraße 12 Sportpension Singer.jpg
Birgitz Bauhof.jpg
Birgitz 01.jpg
Pfarrkirche Birgitz 01.JPG


## Viited

## Välislingid

* www.geschichte-tirol.com: Birgitz
* Offizielle Tourismus-Homepage von Birgitz, "Innsbruck und seine Feriendörfer"
* Offizielle Seite der Freiwilligen Feuerwehr Birgitz
Nuputamis-videomängud

**Nuputamis-videomängud**, ka **mõistatus-videomängud** (inglise keeles *puzzle video games*) on videomängud, kus põhirõhk on mõistatuste lahendamisel. Nuputamis-videomängus võib olla teistele mängutüüpidele omaseid elemente. Nuputamismäng võib koosneda ühest ainsast mõistatusest, näiteks puslest, kuid nuputamis-videomängudes on tavalisem, et need koosnevad paljudest sarnast tüüpi mõistatustest.

## Mõistatused
Mõistatus on probleem, mis testib mängija nutikust ja teadmisi ning millel on vähemalt üks lahendus. Nuputamis-videomängudes on enamasti palju sarnase ehitusega mõistatusi, mille keerukus kasvab mängus edasi jõudes, näiteks mängudes "Portal" ja "Monument Valley".

Nuputamis-videomängud ei pea koosnema ainult sarnastest mõistatustest. Erinevaid mõistatusi kombineerib sageli populaarne nuputamis-videomängude alamliik sihtimis- ja vajutamisseiklusmängud (inglise keeles *point and click adventure games*). Selle žanri mängudes koosnevad põhilised mõistatused mängumaailma õigesse seisu viimisest. Tihti sisaldavad need mängud põhimõistatuste vahel või sees erinevaid väiksemaid mõistatusi nagu juhtmete ühendamine või pusle kokku panemine.

Mõistatusi leidub ka teist tüüpi videomängudes. Platvormmängus võib taseme lõpus vastase alistamiseks olla vajalik teha mõni ootamatu liigutus, ja selle liigutuse välja mõtlemine on mõistatus.

### Piiripealsed juhtumid
"Tetris" on ametlikult nuputamis-videomäng. "Tetrise" eesmärk on saada võimalikult palju punkte, seega mõistatus on leida tükkide paigutus surima punktisumma saavutamiseks. Igale tükile leidub parim võimalik paigutus. Õige lahenduse leidmine oleks võimalik, kui oleks teada kõikide langevate tükkide järjestus.

Teine piiripealne näide on kaardimäng "Solitaire". Kaardipaki segamine loob uue juhusliku mõistatuse, kuid igal kaartide järjestusel ei ole lahendust. Sarnane probleem võib esineda teistes juhuslikult genereeritud mõistatustega nuputamis-videomängudes. Mõistatuse definitsioon nõuab lahenduse olemasolu, kuid ei täpsusta, kas võimatust mõistatusest loobumine on lahendus.

Mälumängu küsimused testivad mängija teadmisi. Neil on õige vastus, kuid enamasti puudub lahenduskäik. Mängija kas teab vastust või mitte. Mõistatuse definitsioon ei eelda lahenduskäigu olemasolu, seega võib mälumängu põhjal loodud videomänge pidada nuputamis-videomängudeks.

## Omapärad
Nuputamis-videomänge on reeglina igav pärast võitmist uuesti mängida. Mõistatuse ära lahendamine on sama, mis mängu domineeriva strateegia leidmine. Domineeriv strateegia on lihtsaim viis võita, seega on teist korda sama mõistatust lahendades väljakutse esialgsest oluliselt väiksem. Seda probleemi ei esine nuputamis-videomängudes, kus mõistatusi genereeritakse juhuslikult.

Nuputamis-videomängud on mõeldud enamasti üksinda mängimiseks. Teiste mängijatega on mõnikord võimalik võistelda punktisumma osas. Mõnes nuputamismängus on võimalus teha koostööd, näiteks mängudes "Portal 2" ja "Never Alone".

## Vaata ka
* "The Talos Principle"

## Viited
Koonulised

**Koonulised** (*Mecoptera*) on putukate selts, mille teaduslik nimetus tuleb kreekakeelsetest sõnadest *mecos* (pikk) ja *ptera* (tiivad).

Maailmas on 470 liiki koonulisi, neist Eestis 7.

## Eesti liigid
Koonlased
**Panorpa communis* – harilik koonlane
**[[Panorpa germanica]]*
**[[Panorpa vulgaris]]*
Talikoonlased
**[[Boreus hiemalis]]*
**[[Boreus westwoodi]]*

## Taksonoomia
Koonuliste seltsi kuulub 9 sugukonda.
**[[Apteropanorpidae]]*
**Bittacidae* – sääskkoonlased 
**Boreidae* – talikoonlased
**[[Choristidae]]*
**[[Eomeropidae]]*
**[[Meropeidae]]*
**[[Nannochoristidae]]*
**Panorpidae* – koonlased 
**[[Panorpodidae]]*

## Välimus
Neil on hästi arenenud liitsilmad, niitjad tundlad ning suiseid kandev pea piirkond on pikenenud koonuks. Neil on kaks paari peaaegu ühesuurust tiiba, kuid esineb ka tiivutuid liike.

## Viited

## Välislingid
* ZBI
Ellbögen

**Ellbögen** on vald *(Gemeinde)* Innsbrucki ringkonnas Austria Tirooli liidumaal, 12 km Innsbruckist lõunas.

See hajaküla paikneb Wipptali idaküljel. Ellbögen asub 1070 m kõrgusel merepinnast.

Valla pindala on 34,47 km².

1. jaanuaril 2016 elas seal 1107 inimest.


St.Peter Ellboegen.jpg|St. Peter
St. Peter Ellboegen.jpg|St. Peter
Sankt Peter en Niederstrasse, panorama vanaf de Brennerstrasse foto4 2017-07-29 13.30.jpg
Brennerwerk Maschinenhaus.jpg


## Viited

## Välislingid

* www.ellboegen.at
* Linnakese ajalugu
Carnifex

**Carnifex** on 2005. aastal loodud USA *[[deathcore]]* ansambel, mis tegutseb San Diego maakonnas Californias. Bänd on välja andnud kuus täispikka albumit ja ühe EP. Nime on kollektiiv saanud Warhammer 40K tegelaskuju Carnifex järgi.

## Diskograafia
###### Stuudioalbumid
*2007 Dead in My Arms
*2008 The Diseased and the Poisoned
*2010 Hell Chose Me
*2011 Until I Feel Nothing
*2014 Die Without Hope
*2016 Slow Death
*2019 World War X

###### EP'd
*2006 Carnifex 
*2006 Hope Dies with a Decadent 
*2006 Love Lies in Ashes
*2018 Bury Me in Blasphemy

###### Videod
*2007 "Lie to My Face" 
*2008 "Answers in Mourning"
*2010 "Hell Chose Me", "Sorrowspell"
*2011 "Until I Feel Nothing"
*2014 "Die Without Hope", "Hatred and Slaughter"
*2016 "Drown Me In Blood", "Slow Death"

## Viited


## Välislingid
*Koduleht
*Facebook
*Videod Youtube's
*
Erich Moisar

**Erich Johannes Moisar** (4. detsember 1915 Tallinn – 16. juuni 1977 Tallinn) oli eesti arst (neuroloog).

Ta lõpetas 1937. aastal Tallinna Linna Poeglaste Reaalgümnaasiumi, õppis aastatel 1937–1944 (lõpetas 1944 ja 1946) Tartu Riikliku Ülikooli arstiteaduskonnas, korporatsiooni Fraternitas Estica liige.

1961. aastast oli abielus laulja Sophie Sooäärega (1914–1996).

Maeti 21. juunil 1977 Tallinna Metsakalmistule.

## Välislingid
*Album Academicum Universitatis Tartuensis 1918-1944
*Korporatsioon Fraternitas Estica
Film Audio

OÜ **Film Audio** on Eesti ettevõte, kes tegeleb filmide heliga seonduvaga. OÜ asutati 2000.

## Helitöid
*2010 "Talvekummitus", animafilm, dublaaž
*2012 "Kolmnurga afäär", animafilm, heli
*2013 "August välja!", dokumentaalfilm, koostööpartner
*2016 "Miriam järve ääres", animafilm, heli
*...

## Viited

## Välislingid
*
Factory

**Factory** (inglise keelest tähenduses 'tehas', 'vabrik') võib tähendada järgmist:
*Factory, Eesti filmistuudio
*Factory Records, Suurbritannia plaadifirma
*Factory, Rootsi ansambel
*...
SEE

**SEE** võib tähendada järgmist:
*SEE, Eesti filmistuudio

**See** võib tähendada järgmist:
*See (Tirool), vald Austrias Tirooli liidumaal
*See (film), 2017. aasta Ameerika Ühendriikide film
*See (perekonnanimi)
SEE (filmistuudio)

**SEE** on Eesti filmistuudio. Ettevõtte asutasid Hannes ja Renita Lintrop, et toota ja levitada dokumentaal- ja mängufilme.

## Filme
*1992 "Karistus
*1995 "Ma olen väsinud vihkamast"
*2002 "Läbi pimeduse"
*...

## Viited

## Välislingid
*
Gaviafilm

OÜ **Gaviafilm** on Eesti filmitootja. OÜ asutas 1996 Rein Maran, et toota loodusfilme ja telesaateid.

## Filme
*2007 "Uuestisünd
*2013 "Hiite lummus
*...

## Viited

## Välislingid
*
Ikoon (filmistuudio)

**Ikoon** on Eesti filmistuudio. Ettevõte asutati 2001, et toota kino- ja videofilme.

## Filme
*2012 "Võidupäeva ootus Siberi Haida külas
*2015 "Mesipuu poole"
*...

## Viited

## Välislingid
*Ettevõtte koduleht
*
Aadussoo

**Aadussoo** on eesti perekonnanimi.

Nimede eestistamisel määrati Aadussoo uueks perekonnanimeks isikutele, kelle perekonnanimi oli Adamson (1937. aastal Pärnus), Adosohn (1937. aastal Pärnus) ja Adoson (1936. aastal Torgu vallas).

2025. aasta 1. jaanuari seisuga on perekonnanimi Aadussoo Eestis 29 mees- ja 30 naissoost isikul.
Aaduste

**Aaduste** on eesti perekonnanimi.

Nimede eestistamisel on perekonnanime Aaduste pandud isikutele, kelle perekonnanimi oli Homberk (1937. aastal Varangu vallas). 1. jaanuaril 2017 sellise perekonnanimega inimesi Eestis ei ela või on neid vähem kui 5.

## Välislingid
*Geni
Aadva

**Aadva** on eesti perekonnanimi.

Nimede eestistamisel määrati Aadva uueks perekonnanimeks isikutele, kelle perekonnanimi oli Audof ja Tipsner. 2017. aasta 1. jaanuari seisuga on perekonnanimi Aadva 7 mehel ja alla viiel naisel.
Aalak

**Aalak** on eesti perekonnanimi.

Nimede eestistamisel määrati Aalak uueks perekonnanimeks isikutele, kelle perekonnanimi oli Abramtshik, Abramtshuk, Artemenok ja Matvejev. 1. jaanuaril 2017 sellise perekonnanimega inimesi Eestis ei ela või on neid vähem kui 5.

*Jakob Aalak (1898–1961), eesti tšellist
Toimik

**Toimik** on üheks kaustaks koondatud dokumentide kogum. Toimiku sees võivad dokumendid olla korrastamata.

Toimik koostatakse ühes eksemplaris ja esitatakse kas paberkandjal või digitaalselt. 

## Toimiku lõpetamine
Toimik lõpetatakse, kui dokumentidele pole enam midagi (uut informatsiooni) lisada.

## Toimiku hävitamine
Toimik hävitatakse, kui on möödunud säilitustähtaeg, ning vastavalt selle alusel kehtestatud õigusaktide sätestatud korrale.
Toimik, milles olev teave ei ole leidnud kinnitust, hävitatakse pärast selle lõpetamist üldise korra kohaselt. Hävitamise korral tuleb teha hävitusakt, kuhu pannakse kirja, mis toimik millal, kus ja miks hävitati.
Kinosaurus Film

OÜ **Kinosaurus Film** on Eesti filmistuudio. Ettevõte asutati 2011. aastal. 

## Filme
*2016 "Päevad, mis ajasid segadusse", mängufilm
*2017 "Minu näoga onu", mängufilm, kaastootja
*2018 "Omad", mängufilm
*2018 "Eia jõulud Tondikakul", mängufilm
*2020 "Kerberos", mängufilm
*2023 "Mo Mamma", mängufilm

## Viited

## Välislingid
*
Kopli Kinokompanii

OÜ **Kopli Kinokompanii** on Eesti filmistuudio. OÜ asutasid 2006. aastal Anneli Ahven ja Kaspar Kaljas, et toota reklaam-, dokumentaal- ja mängufilme.

## Filme
*2015 "Tiibadeta piloot"
*2015 "Must alpinist"
*2016 "Õnn tuleb magades"
*2026 "Morten"
*...

## Viited

## Välislingid
*
Tantsuveski

**Tantsuveski** (ka **Tantsuveski Hobuveskis**) on Tallinna Hobuveskis (Lai tänav 47) toimuv tantsufestival. Festivali korraldab Sõltumatu Tantsu Ühendus.

## Viited

## Välislingid
*Festivalist Eesti Teatri Agentuuri andmebaasis
LONKS

**LONKS** (akronüüm sõnadest **Loominguliste Noorte Kokkusaamine**) on Haapsalus toimuv noorte tantsu- ja teatrifestival. Esimene festival toimus 2004.

## Viited

## Välislingid
*Festivalist Eesti Teatri Agentuuri andmebaasis
Teatrihoov

MTÜ **Teatrihoov** on Viljandis tegutsev ühing. Ühing korraldab Viljandis teatrietendusi ja toetab kohalikku teatritegevust. Ühing asutati 2012. Ühing kasutab endisaegse Koidu-nimelise seltsi maja (Jakobsoni tänav 18).

## Viited

## Välislingid
*Ühingust Eesti Teatri Agentuuri andmebaasis
Kinoport Film

OÜ **Kinoport Film** on Eesti filmitootja. OÜ asutati 2012. 

## Filme
*2014 "Kajaka teoreem", dokumentaalfilm, kaastootja
*2015 "Karmil pinnal", dokumentaalfilm, kaastootja
*2015 "Näeme Tšetšeenias", dokumentaalfilm, kaastootja
*2018 "Isa Guy", dokumentaalfilm, tootja

## Viited

## Välislingid
*
Jaish al-Islām

**Jaish al-Islām** (araabia keeles جيش الإسلام 'islami armee'; varasema nimega *Liwa' al-Islām* لواء الإسلام‎ 'islami brigaad') on Saudi Araabia toetatud islamistlik mässuliste rühmitus Süürias. Nad sõdivad valitsusvägedega Damaskuse eeslinnades, hallates Ida-Ghouta piirkonda ja väiksemat ala Damaskusest lõunas.
Günther von Pappritz

**Günther Otto Friedrich Pappritz**, aastast 1901 **von Pappritz** (29. veebruar 1856 Radach, Brandenburg − 30. mai 1936 Oranienburg) oli Preisimaa sõjaväelane (ratsaväekindral). 60. kindralkomando ülemana allus talle I maailmasõjas Lõuna-Eesti.

## Elulugu
### Päritolu
Pappritz põlvnes Saksimaa suguvõsast, mille kohta on teateid XVI sajandist. Tema isa oli rüütelkonnanõunik ja Radachi rüütlimõisa omanik Richard Pappritz (1822−1877) ja ema Pauline von Stülpnagel (1830−1911). Tema õde Anna Pappritz (1861−1939) oli tuntud naisõiguslane ja vend Kurt von Pappritz (1854−1932) poliitik.

### Sõjaväeteenistus
Ta sai hariduse Roßlebeni kloostrikoolis. Seejärel astus Preisi sõjaväeteenistusse ja määrati teenima 1. kaardiväe välisuurtükiväerügementi Berliinis. 1885−1888 õppis Preisi sõjaväeakadeemias. 1889. aastal määrati kindralstaabi käsutusse. 1897. aastaks oli ta saanud majoriks. 1900. aastal osales Ida-Aasia ekspeditsioonikorpuse koosseisus bokserite ülestõusu mahasurumises Hiinas. Keiser Wilhelm II tõstis ta 1901. aastal aadliseisusse. 1903. aastal sai temast Saarburgis dislotseeruva ulaanirügemendi komandör. Ooberstiks ülendatuna määrati ta 1906. aastal XV armeekorpuse staabiülemaks. 1909. aastast oli ta 5. ratsaväebrigaadi komandör ja ülendati 1910. aastal kindralmajoriks. Seejärel sai 1913. aastal ajutise kindralleitnandi aukraadi ja nimetati Königsbergi kindluse komandandiks, kellena teenis Esimese maailmasõja algusaastatel. 1916. aastal määrati 60. kindralkomando esimeseks juhatajaks. Selle väekoondise komandörina oli talle hiljem allutatud Lõuna-Eesti ja osa Pihkva maakonnast. 1918. aastal ülendati ratsaväekindraliks.

## Sõjaväeline karjäär

## Autasud
* Preisimaa Punase Kotka ordeni II klass tammelehtedega
* Preisimaa Krooni ordeni II klass tähe ja mõõkadega
* Badeni Zähringeri Lõvi ordeni II klass
* Baieri Sõjateenete ordeni ohvitseririst
* Saksimaa Albrechti ordeni komtuuri I klass
* Hertsogliku Saksimaa Ernestiinide Kojaordeni komtuuri II klass
* Waldecki Teeneteristi III klass
* Württembergi Friedrichi ordeni komtuuri II klass
* Jaapani Tõusva Päikese ordeni ohvitser
* Itaalia Pühakute Maurizio ja Lazzaro ordeni ohvitseririst

## Viited

## Välislingid
*Günther von Pappritzi eluloolised andmed
Murukeegel

**Murukeegel** on spordiala, kus võisteldakse keeglite täpsusveeretamise peale. Tavaliselt tegeletakse selle spordialaga vabas õhus looduslikul või kunstmurul ning harvemini siseruumides vaibal.
Pärnu ehitusmaterjalide tehas

**Pärnu Ehitusmaterjalide Tehas** oli 1965–1991 Pärnus tegutsenud tootmisettevõte.

Pärnu Ehitusmaterjalide Tehase eelkäijaks oli **Pärnu Keraamikatehas**, mis tegutses 1963–1964. Tehas moodustati AS Telliskivi Tehased koosseisus **Pärnu Tellisetehase** nime all 27. juunil 1936. Alates 1. oktoobrist 1991 oli tehase rentnik ja hiljem ka omanik AS Reiden.

1960. aastatel oli Pärnu EMT põhitoodanguks on ehitustellised, ahjutellised, betoon- ja raudbetoontooted. Toodeti ka ahjupotte ning tarbekeraamikat. Tarbekeraamika tsehhis valmistati lillevaase, likööripudeleid, likööri- ja kohviserviise, põrandavaase ning mitmesuguseid suveniire. Keraamilisi tooteid olid nõutud ka väljaspool Eesti NSVd. Keraamilisi likööripudeleid toodeti Riia, Vilniuse, Kaunase, Kaliningradi ja Dušanbe liköörivabrikute tarbeks. 1970. aastate keskpaigast hakati tootma polüstüroolvahtplastist isolatsiooniplaate, mis olid mõeldud ehituskonstruktsioonide ja tööstusseadmete soojusisolatsiooniks ning aparaadiehituses pakkimismaterjalina.

1980. aastate lõpus oli Pärnu EMT ainus ettevõte NSV Liidus, mis valmistas toonastele nõuetele vastavaid isolatsioonimaterjale. Kunagisest keraamilisi ehitusmaterjale valmistavast tehasest oli saanud keemiaettevõte, mille toodang oli nõutud ka piiri taga. Muudatusi hakati tehases tegema 1972. aastal. Ettevõte oli rahaliselt raskes seisus. Üleliidulise Polümeersete Ehitusmaterjalide Teadusliku Uurimise Instituudi soovitusel hakati seal tootma vahtpolüstüroolplaate. Järgmisel aastal hakati tootma vahtfenoplastplaate. Lisaks valmistas Pärnu EMT vahtpolüuretaani. 

## Viited
Andres Põldroo

**Andres Põldroo** (sündinud 26. märtsil 1954 Vigalas) on eesti kitarrist. 

Ta on lõpetanud 1972. aastal Tallinna 20. Keskkooli ning 1978. aastal Tallinna Riikliku Konservatooriumi.

Uno Naissoo kutsel töötas ta Georg Otsa nimelises Tallinna Muusikakoolis kitarrimängu erialaõpetajana aastatel 1978–1983. Alates 1983. aastast on ta elanud Rootsis ja USA-s, kuid on sageli esinenud taasiseseisvunud Eestis muusikaüritustel.

## Muusikutee
Andres Põldroo hakkas kitarri õppima omal käel koolipoisina. Ta osales 11-aastaselt Tallinna 20. Keskkoolis kooliansambli moodustamisel. Elektrikitarri ehitas akustilisest kitarrist ise. Seejärel mängis ta ansamblites Poissmehed (1967–1968), Elektra ja Kooma (1969–1970).

Aastatel 1972–1973 oli Põldroo kitarrist ansamblis Ruja. Peale selle esines ta ansamblites Ornament ja Kärjed (1972–1975), Psycho ja Radar (1977–1980) ning 1978. aastal oli ansambli Rock Hotel asutajate hulgas. Pärast Põldroo abiellumist ja Rootsi kolimist asendas teda ansamblis Rock Hotel Tiit Kõrvits.

Ajakiri Kitarr: "*Erinevates allikates elavaks legendiks nimetatud Andres Põldroo isikupärased soolod ja täpne näpujooks oli erakordne omas ajas, mis on ka tänaseks täiesti omaette nähtus.*"

## Viited

## Välislingid
*Andres Põldroo, Louie Digman, Eduard Glotovs, Indrek Hiibus: Carl Perkins - Blue Suede Shoes. youtube.com.
*Muusikud muusikast: Andres Põldroo – kitarrilegend. ajakiri Kitarr.
*Heli nälg. Andres Põldroo. audioarhiiv, vikerraadio.err.ee, 16. mai 2021.
Küberkerksus

**Küberkerksus** (inglise keeles *cyber resilience*) on seisund, olukord või omadus, kus organisatsioon suudab oma teenuseid pakkuda ka pidevate küberrünnakute olukorras ning neile vaatamata. Jätkuvate küberrünnakute kontekstis populariseeris seda mõistet Maailma Majandusfoorumi dokument aastast 2012.

Info- ja küberturbetermineid koondav AKIT esitab ingliskeelse termini *resilience* eestikeelseks vasteks hoopis  **elastsus, paindlikkus**, ning selgitab seda mõistet kui organisatsiooni või süsteemi kohanemisvõimelisust keerulises ja muutuvas keskkonnas; [see on:] IT-süsteemide töö- ja äriprotsesside suhteliselt normaalne jätkumine pärast intsidente; kiire ja pingutusteta taaste nõuab varundamist, tõrketaluvust ja nõrkade lülide arvu minimeerimist.

Küberturbe ja küberkerksuse erinevus seisneb järgmises:
* **küberturve** hõlmab meetodeid ja võtteid, millega küberruumis turvalisust tagatakse;
* **küberkerksus** käsitleb jätkusuutlikkuse tagamist organisatsiooni koguvaates, aga ka organisatsiooni poolt nii küber- kui ka tavaruumis pakutavate teenuste vaates.

## Eestikeelne termin ja selle kriitika
26. septembril 2014 tegi Eesti kaitseministeerium teatavaks sõjandusalaste sõnade loomekonkursi Sõjandussõnause tulemused. Uute terminitena otsustati muuhulgas kasutusele võtta sõna *[[kerksus]]* ingliskeelse termini *resilience* vastena.

AKIT eitab terminit *kerksus*, ametkonnad seevastu kasutavad seda ametlikes publikatsioonides.

Ingliskeelse sõna *resilience* vastena on kasutatud ka *säilenõtke*.

## Vaata ka
*küberturvalisus

## Viited
Annuiteet

**Annuiteet** (PVA = PMT \cdot \left(\frac{1-\frac{1}{(1+r)^n}}{r}\right),

kus

* PVA on hariliku annuiteedi nüüdisväärtus,
* PMT on annuiteetmakse suurus, 
* r on intressimäär annuiteedi makseperioodi kohta, 
* n on annuiteedi maksperioodide arv.

### Näide
Noor investor soovib paigutada raha üheks aastaks kogumisfondi, mis teeb väljamakseid iga kuu ja on reklaaminud enda kuiseks intressimääraks 2%. Investor soovib iga kuu fondist saada 300 eurot. Kui palju peab noor investor aasta alguses fondi raha paigutama?

PVA = 300 \cdot \left(\frac{1-\frac{1}{(1+0,02)^{12}}}{0,02}\right) \Rightarrow PVA = 3172,60   eurot

### Hariliku annuiteedi tulevikuväärtus
Hariliku annuiteedi tulevikuväärtuse arvutamiseks kasutatakse valemit

FVA = PMT \cdot \left(\frac{(1+r)^n-1}{r}\right),

kus tähised on samad, mis nüüdisväärtuse arvutamiseks kasutatud valemis.

### Näide
Noor investor soovib hakata raha koguma ja leiab endale kogumisfondi, mille aasta intressimäär on 6%. Investor plaanib iga aasta fondi kanda 500 eurot. Kui palju raha on investoril fondis viie aasta pärast?

FVA = 500 \cdot \left(\frac{(1+0,06)^5-1}{0,06}\right) \Rightarrow FVA = 2818,55
 eurot

## Rentannuiteet
Rentannuiteediks ehk avanssannuiteediks nimetatakse rahavooge, mille osamaksed toimuvad makseperioodi alguses. Rentannuiteedi nüüdis- ja tulevikuväärtuse valemid on sarnased hariliku annuiteedi omaga. Kuna osamaksed toimuvad makseperioodi alguses, tuleb osamakse läbi korrutada veel ühe perioodi liitintressiga. Vastavad valemid on

PVA = PMT \cdot \left(\frac{1-\frac{1}{(1+r)^n}}{r}\right)\cdot (1+r) ja

FVA = PMT \cdot \left(\frac{(1+r)^n-1}{r}\right)\cdot (1+r).

## Pangalaenu kuumakse arvutamine
Kui pangalaenu suurus on 5000 eurot ja kuine intressimäär 0,5% ning laenu pikkus on viis aastat, saab igakuise osamakse leida hariliku annuiteedi nüüdisväärtuse valemi abil.

5000 = PMT \cdot \left(\frac{1-\frac {1}{(1+0,005)^{60}}}{0,005}\right) \Rightarrow PMT = 96,66  eurot

Sellise pangalaenu kuumakse koos intressiga oleks 96,66 eurot, arvestades, et makseperioode oleks 5*12=60.

## Kasvav annuiteet
Kasvava annuiteedi korral ei ole osamaksed enam konstantsed, vaid kasvavad konstantse määra alusel. Kasvava annuiteedi puhul kehtivad samuti nüüdis- ja tulevikuväärtuste valemid:

PVA = PMT \cdot \left(\frac{1-\left(\frac{1+g}{1+r}\right)^n}{r-g}\right) ja

FVA = PMT \cdot \left(\frac{(1+r)^n-(1+g)^n}{r-g}\right), kus g on rahavoo kasvumäär.

Kui rahavoo kasvumäär on võrdne intressimääraga r, siis taanduvad valemid lihtsamale kujule:

PVA = PMT \cdot \frac{n}{1+r} ja

FVA = PMT \cdot n \cdot (1+r)^{n-1}.

### Näide
Noorele investorile pakutakse võimalust paigutada raha kogumisfondi aastase intressimääraga 4%. Ta otsustab raha koguda viis aastat ja kanda iga aasta fondi 5% rohkem raha kui eelmisel aastal. Investori esimene sissemakse on 200 eurot. Kui palju on investoril fondis raha viie aasta pärast?

FVA = 200\cdot\left(\frac{(1+0,04)^5-(1+0,05)^5}{0,04-0,05}\right) \Rightarrow FVA = 1192,57 eurot

Seega on noorel investoril viie aasta pärast kogumisfondis 1192,57 eurot.

## Viited
Minski traktoritehas

**Minski traktoritehas** (valgevene keeles Мінскі трактарны завод, lühend МТЗ; eesti keeles lühend MTZ) on peamiselt traktorite Belarus valmistamise poolest tuntud tootmisettevõte Valgevenes Minskis.

Lisaks traktoritele Belarus toodetakse metsaväljaveotraktoreid, haagiseid, kommunaaltehnikat ja atru. Tootevalikus on ka muid tooteid alates haamritest kuni tabalukkudeni.

## Ajalugu

Minski traktoritehas asutati 29. mail 1946. Algusaastatel ehitati roomikutega traktoreid, 1953. aastal alustati õhkrehvidega ratastraktorite väljatöötamist. 14. oktoobril 1953 väljus tehasest esimene ratastraktor, milleks oli mudel MTZ-2. 1958. aastal toodeti traktor, mis kandis järjekorranumbrit 100&nbsp;000. 

Minski traktoritehas oli Nõukogude Liidus kõrgelt hinnatud ja pälvis auhindu: 1966. aastal autasustati Belarusi Lenini ordeniga uue masina disaini loomise ja moodsa tehnoloogia väljaarendamise eest. 1971. aastal saadi Oktoobrirevolutsiooni orden edu eest traktorite valmistamisel. 1972. aastal tuli tehasest välja traktor järjekorranumbriga 1&nbsp;000&nbsp;000. 1995. aastal autasustati tehast Valgevene riikliku autasuga masinate eesrindliku arendamise eest. 

Traktorite Belarus baasil loodi kommunaal- ja metsamasinaid, kaevanduste transpordi- ja laadimismasinaid. 2000. aastal sai tehas ISO 9001 sertifikaadi, mis tähendas, et toodangu kvaliteet vastab rahvusvahelistele nõuetele.

## Viited
Deltuva vald

**Deltuva vald** (leedu keeles *Deltuvos seniūnija*) on 2. järgu haldusüksus (vald) Leedus Ukmergė rajooni territooriumil. 

Valla pindala on 171 km². 2011. aasta seisuga elas seal 2675 inimest. Valla keskus on Deltuva alev, kus aastal 2011 oli 513 elanikku. Vallamaja asub aadressil Vytauto g. 30. Vallavanem on Gintaras Radzevičius.

Lisaks küladele on vallas ka mõned huutorid

## Viited
OpenSCAD

**OpenSCAD** on avatud lähtekoodiga raalprojekteerimistarkvara kolmemõõtmeliste objektide loomiseks. Modelleerimine on skriptipõhine ja programm kasutab spetsiaalselt selleks välja töötatud skriptimiskeelt; programm võimaldab küll detaile vaadata ja nende ümber kaamerat liigutada, kuid neid ei saa 3D-vaates valida, muuta ega liigutada. OpenSCADi skript kirjeldab geomeetrilised primitiivid (näiteks kera, risttahukas, silinder jne) ja defineerib, kuidas neid muuta (liigutada, pöörata, suurust muuta, peegeldada jne) ning kombineerida (näiteks ühisosa, ühend, vahe jne), et moodustada 3D-objekt. Seega tegeleb programm konstruktiivse tahkekeha modelleerimisega. OpenSCAD toetab operatsioonisüsteeme Windows, Linux ja OS X.

## Eelvaade

Kiireks eelvaateks läbi z-puhverdamise kasutab OpenSCAD OpenCSGd ja OpenGLi.

Sarnaselt teiste raalprojekteerimistarkvaradega saab ka OpenSCADis muuta vaadet, kasutades hiirt. Seejuures on skriptis võimalik ka määrata kaamera vaikeasukoht.

3D-vaade võimaldab defineerida detaili värvi.

Visualiseerija arvestab ka valgustusega, kuid valguse asukohta muuta ei ole võimalik.

## 3D-kehade arvutamine
Lõplikuks visualiseerimiseks kasutab OpenScad CGAL-i, mis nagu mitme muu CSG mootori puhul, milleks võib mõnikord kuluda minuteid või isegi tunde.

## Kasutamine
OpenSCADiga saab disainer luua täpseid 3D-mudeleid ja parameetrilisi disainilahendusi, mida saab parameetrite muutmisel vastavalt vajadusele kohandada ja reguleerida.

OpenSCADi dokumendid kujutavad endast inimloetavat ASCII teksti.

Seega OpenSCAD on programmeerijatele suunatud tahkete objektide modelleerimise tööriist ja on kasulik raalprojekteerimistarkvara avatud lähtekoodiga riistvara disainimiseks nagu uurimistööks ja hariduseks vajalikud teadustööriistad.

Põhiliselt kasutatakse OpenSCADi 3D-prinditavate objektide disainimiseks, mis eksporditakse tavaliselt STL-failina

## Eksportimine
* Vaateid saab eksportida PNG-vormingus.
* 2D-mudeleid saab eksportida AutoCADi DFX-vormingus.
* 3D-mudeleid saab eksportida AMF-, OFF- ja STL-vormingus. Eksporditud mudelid ei sisalda värvi, materjali ega detailide informatsiooni.

## Importimine
* DXF-vormingus 2D-jooniseid on võimalik importida, mille saab seejärel monoliitsete osadena välja suruda.
* STL-vormingus 3D-objekte on võimalik importida, mida saab seejärel muuta ja kombineerida teiste detailidega.

## Animatsioon

Lihtsamatest mudelitest on võimalik luua väiksema kaadrisagedusega animatsioone. Animatsioonis saab muuta kõiki parameetreid, olgu selleks siis kaamera asukoht või detailide mõõtmed, positsioon, kuju või olemasolu. Selle saab salvestada piltide kogumina, millest on hiljem võimalik luua video.

## Disain
OpenSCAD on CSG mootori pakend ning see omab graafilist kasutajaliidest ja sisseehitatud redaktorit. See on loodud keeles C++. 2018. aasta seisuga kasutab OpenSCAD CGAL-i oma CSG mootorina.

OpenSCADi skripti süntaks põhineb funktsionaalprogrammeerimise filosoofial ning see ei kasuta päris muutujaid.

## Viited
Sylvi Listhaug

**Sylvi Listhaug** (sündinud 25. detsembril 1977 Ålesundis) on Norra poliitik, ta kuulub Progressipartei ridadesse. Ta oli aastatel 2013–2015 Norra põllumajandus- ja toitlustusminister, 16. detsembrist 2015 kuni 17. jaanuarini 2018 oli ta Norra immigratsiooni- ja integratsiooniminister, 17. jaanuarist 2018 kuni 20. jaanuarini 2018 oli ta Norra justiits-, ühiskondliku julgeoleku ja immigratsiooni minister.

Ta sündis aastal 1977 Ålesundis, kasvas üles Ørskogi vallas Møre og Romsdali maakonnas. Aastal 1995 töötas ta Ørskogi vanadekodus. Aastatel 1996–2000 õppis ta Volda kõrgkoolis (*Høgskulen i Volda*) ajalugu ja sotsiaalteadusi.

16. oktoobrist 2013 kuni 16. detsembrini 2015 oli ta Norra põllumajandus- ja toitlustusminister. 16. detsembrist 2015 kuni 17. jaanuarini 2018 oli ta Norra immigratsiooni- ja integratsiooniminister. 16. detsembrist 2015 kuni 17. jaanuarini 2018 oli ta Norra immigratsiooni- ja integratsiooniminister.

## Isiklikku
Ta on abielus Espen Espesetiga, neil on tütar ja kaks poega.
Ukmergė rajoon

**Ukmergė rajoon** (leedu *Ukmergės rajono savivaldybė*) on 1. järgu haldusüksus (rajoon) Leedus  endise Vilniuse maakonna aladel.

Rajooni pindala on 1395 km². 2017. aasta seisuga elas seal 35 372 inimest.

Rajoon moodustati 1950. aastal, tänapäevastes piiridest on aastast 1985. Rajoon koosneb järgmistest valdadest: Deltuva, Lyduokiai, Pabaiskase, Pivonija, Siesikai, Šešuoliai, Želva, Žemaitkiemise, Taujėnai, Vepriai ja Vidiškiai vald. Eraldi haldusüksuse moodustab veel Ukmergė linn.

Halduskeskus on Ukmergė linn. Teised tähtsamad asulad on Deltuva, Lyduokiai, Pabaiskase, Siesikai, Šešuoliai, Želva, Žemaitkiemise, Taujėnai, Vepriai ja Vidiškiai alevid. 2011. aasta seisuga olid elanikest 94,25% leedulased, 3,53% venelased, 0,69% poolakad, 0,32% ukrainlased, 0,3% valgevenelased, 0,11% mustlased ja 0,77% oli teistest rahvustest.

Rajooni suurimad jõed on Šventoji jõgi ja selle lisajõgi Siesartis. Rajooni idaosa jääb Aukštaičia kõrgustikule. Seal asub Karališkai küla lähistel ka rajooni kõrgeim punkt (223 m), madalaim koht asub Šventoji jõe orus (42 m).


Kliepšių_ežeras.JPG|Kliepšiai järv
Žuvintės_šaltinis.JPG|Žuvintė allikas
Kurenu_ezeras,_2006-08-10.jpg|Kurėnai järv
Kopūstėlių_akmuo.JPG|Kopūstėliai kivi
Viškonių_ąžuolas.JPG|Viškonysi tamm
Lentvorų_ąžuolas.JPG|Lentvorai tamm
Atkočių_tuopa.JPG|Atkočiai pappel
Viliukų_miškas.JPG|Viliukai mets
SventojiRiver001.JPG|Šventoji jõgi
Juozapavos_akmuo.jpg|Juozapava kivi
Vepriuezeras.jpg|Vepriai järv
Mokas.jpg|Mokas
Ukmergės_teismas.jpg|Rajooni kohtumaja
Felinkos_ąžuolas.JPG|Felinka tamm


## Viited

## Välislingid

* Rajooni koduleht (*leedu keeles*)
Taujėnai mõis

**Taujėnai mõis** (leedu *Taujėnų dvaras*) on endine mõis Leedus Ukmergė rajoonis Taujėnai vallas Taujėnais.

Mõisa on esimest korda mainitud aastal 1595. Mõis on kuulunud Ploniauskitele, Nanhardidele ja Massalskitele. Seejärel oli omanikuks Bonifacy Teofil Pac, kellelt see läks Eperyeszade valdusse. Seejärel sai selle omanikuks Michał Kazimierz Radziwill Rybeńko tütrega abiellunud Benedykt Moriconi. Tema lasi rajada mõisa klassitsistliku peahoone ja selle juurde Inglise pargi, mis oli esimene sellelaadne park Leedus. Hiljem kuulus mõis Radziwillidele, selle viimaseks omanikuks oli Konstantinas Radvila.

Peahoone projekteeris Pietro de Rossi, hoone valmis aastal 1802. Aastal 1812 ööbis seal sõjaväeosi külastav Aleksander I. Nõukogude ajal asus häärberis kohaliku sovhoosi kontor. Tänapäeval on selle omanik UAB „Taujėnų dvaras“, seal asuvad hotell ja restoran.

Lisaks peahoonele on säilinud veel mitmed mõisa kõrvalhooned: kontorihoone, teenijate ja aedniku maja, laut-laohoone, laut, varjend-kelder, tunnelina kujundatud varjend-kelder, sepikoda ning kabeli ja ühe teenijate maja varemed. Lisaks on osaliselt säilinud ka mõisa park.

## Viited

## Välislingid
*Sissekanne Leedu mõisate veebisaidil; fotod (*leedu keeles*)
*Sissekanne Leedu mõisate veebisaidil; asendiplaan (*leedu keeles*)
*Video mõisast